ROMÂNIA

JUDEŢUL SATU MARE

CONSILIUL JUDEŢEAN

**Proiect de hotărâre nr. \_\_\_\_\_\_\_ din data \_\_\_\_\_\_\_\_\_\_\_\_\_\_\_**

**pentru modificarea și completarea Hotărârii Consiliului Județean Satu Mare nr. 116/2020 privind participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”**

Consiliul Județean Satu Mare,

având în vedere Referatul de aprobare al președintelui Consiliului Județean Satu Mare nr. \_\_\_\_\_\_\_\_\_\_\_\_\_\_\_\_\_\_\_, anexat prezentului proiect de hotărâre,

În baza prevederilor:

* O.U.G. nr. 57/2019 privind Codul administrativ, cu modificările și completările ulterioare;
* Hotărârii Consiliului Județean Satu Mare nr. 116/2020 privind participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”;
* Art. 5 din OUG nr. 101/2020 privind unele măsuri pentru implementarea proiectelor cu finanțare din fonduri europene în vederea evitării riscului de dezangajare pentru perioada de programare 2014-2020, cu modificările și completările ulterioare;
* OG nr. [26/2000](https://idrept.ro/00032916.htm) cu privire la asociaţii şi fundaţii, cu modificările și completările ulterioare;

ținând seama de prevederile art. 89 alin. (1) coroborate cu cele ale art. 173 alin. (7) lit. c) precum și cele ale art. 182 alin. (4) cu trimitere la art. 139 alin. (3) lit. f) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din Ordonanța de urgență nr. 57/ 2019 privind Codul administrativ, cu modificările și completările ulterioare,

**H O T Ă R Ă Ș T E**

**Art.I.** Hotărârea Consiliului Județean Satu Mare **nr. 116/2020 privind participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”**, se modifică după cum urmează:

1. La data intrării în vigoare a prezentei Hotărâri, îsi încetează aplicabilitatea Art. 2 din Hotărârea Consiliului Județean Satu Mare nr. 116/2020.
2. **Art. 3 se modifică și va avea următorul cuprins:**

***„Art.3.*** *Se aprobă* ***Statutul******Asociaţiei de Dezvoltare Intercomunitară <<EXPRES MARAMUREŞ SATU MARE>>****,* ***actualizat,*** *conform Anexei la prezenta hotărâre.****”***

Celelalte articole ale Hotărârii Consiliului Județean Satu Mare nr. 116/2020 privind participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”, rămân nemodificate.

**Art.II.** Cu ducerea la îndeplinire a prezentei se încredințează domnul Pataki Csaba, preşedintele Consiliului Judeţean Satu Mare și Direcţia Dezvoltare Regională din cadrul aparatului de specialitate al Consiliului Județean Satu Mare.

**Art. III.** Prezenta hotărâre se comunică domnului Pataki Csaba, preşedintele Consiliului Judeţean Satu Mare șiDirecţiei Dezvoltare Regională din cadrul aparatului de specialitate al Consiliului Județean Satu Mare precum și Județului Maramureș.

**Satu Mare, \_\_\_\_\_\_\_\_\_\_2021**

**INIŢIATOR**

**PREŞEDINTE, AVIZEAZĂ:**

**Pataki Csaba**   **SECRETARUL GENERAL AL JUDEŢULUI,**

**Crasnai Mihaela Elena Ana**

Red/tehnored:/T.L.R./Exemplare 5

JUDEŢUL SATU MARE

CONSILIUL JUDEŢEAN SATU MARE

PREŞEDINTE

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**pentru modificarea și completarea Hotărârii Consiliului Județean Satu Mare nr. 116/2020 privind participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”**

Consiliul Județean Satu Mare a adoptat în ședința din 16.11.2020 Hotărârea nr. 116/2020 prin care s-a aprobt participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”.

La articolele 2 și 3 din Hotărârea Consiliului Județean Satu Mare nr. 116/2020 privind participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE” au fost aprobate actul constitutiv și statutul Asociației de Dezvoltare Intercomunitară „Expres Maramureș Satu Mare”.

Ulterior adoptării de către Consiliul Județean Satu Mare a Hotărârii nr. 116/2020, Parlamentul României a adoptat Legea nr. 276/27.11.2020 pentru modificarea și completarea O.G. 26/2000 cu privire la asociații și fundații.

Prin modificările aduse de către noua lege se prevede că pentru dobândirea personalității juridice a asociației, asociații încheie statutul asociației. Așadar, a fost eliminat actul constitutiv.

Dat fiind faptul că, astfel cum am arătat în cele de mai sus, prin Hotărârea Consiliului Județean Satu Mare nr. 116/2020 au fost aprobate actul constitutiv și statutul, se impune modificarea acestei hotărâri, în sensul încetării aplicabilității articolului 2 din această hotărâre precum și modificarea statutului asociației prin aprobarea acestuia în formă actualizată, în concordanță cu noile exigențe legislative.

Acest fapt se impune și din perspectiva prevederilor art. 8 din O.G. 26/2000 cu privire la asociații și fundații, prin care se prevede faptul că asociația devine persoană juridică prin înscrierea în Registrul asociațiilor și fundațiilor urmare a verificării legalității actelor de către judecătorul desemnat de președintele instanței, judecător care va dispune înscrierea în Registrul asociațiilor și fundațiilor prin încheiere motivată.

Totodată, prin Hotărârea Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”, modificată prin Hotărârea Consiliului Județean Satu Mare nr. 6/2021, au fost nominalizați reprezentanții Județului Satu Mare în Consiliul Director al Asociației de Dezvoltare Intercomunitară ,,EXPRES MARAMUREȘ SATU MARE”, precum și cenzorul Asociației. Persoanele desemnate ca reprezentanți ai Județului Satu Mare în Consiliul Director al Asociației, vor fi menționate în Statutul actualizat, aprobat prin prezenta Hotărâre.

Luând în considerare cele de mai sus,

în temeiul prevederilor art.182 alin. (2) și alin. (4) coroborate cu cele ale art.136 alin. (8) lit.a) din Ordonanța de urgență nr. 57/2019 privind Codul administrativ, cu modificările și completările ulterioare,

**INIȚIEZ:**

**Proiectul de hotărâre pentru modificarea și completarea Hotărârii Consiliului Județean Satu Mare nr. 116/2020 privind participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”**

**INIȚIATOR:**

**PREȘEDINTE**

**Pataki Csaba**

Red/tehnored:/T.L.R./Exemplare 5

JUDEŢUL SATU MARE

CONSILIUL JUDEŢEAN

DIRECŢIA DEZVOLTARE REGIONALĂ

**Nr. \_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**pentru modificarea și completarea Hotărârii Consiliului Județean Satu Mare nr. 116/2020 privind participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”**

Importanța realizării Drumului Expres Baia Mare - Satu Mare, pentru economia regională, stă la baza constituirii Asociației de Dezvoltare Intercomunitară Expres Maramureș Satu Mare, asociație care își propune realizarea acestui obiectiv atât de important în regiune, urmând toți pașii procedurali și legali.

Sectorul de drum Baia Mare-Satu Mare reprezintă un proiect de conectivitate rutieră important, atât la nivelul sistemului național de transport, cât și la nivelul sistemului regional, facilitând conexiunea în cadrul Regiunii de Dezvoltare Nord - Vest între doi mari poli de dezvoltare economică, municipiile Baia Mare și Satu Mare, respectiv, zonele lor funcționale. Având în vedere datele preliminare de trafic și analizele existente, acest sector de drum este prevăzut a se implementa la profil de drum expres.

Consiliul Județean Satu Mare a adoptat în ședința din 16.11.2020 Hotărârea nr. 116/2020 prin care s-a aprobt participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”.

La articolele 2 și 3 din Hotărârea Consiliului Județean Satu Mare nr. 116/2020 privind participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE” au fost aprobate actul constitutiv și statutul Asociației de Dezvoltare Intercomunitară „Expres Maramureș Satu Mare”.

Ulterior adoptării de către Consiliul Județean Satu Mare a Hotărârii nr. 116/2020, Parlamentul României a adoptat Legea nr. 276/27.11.2020 pentru modificarea și completarea O.G. 26/2000 cu privire la asociații și fundații.

Prin modificările aduse de către noua lege se prevede că pentru dobândirea personalității juridice a asociației, asociații încheie statutul asociației. Așadar, a fost eliminat actul constitutiv.

Dat fiind faptul că, astfel cum am arătat în cele de mai sus, prin Hotărârea Consiliului Județean Satu Mare nr. 116/2020 au fost aprobate actul constitutiv și statutul, se impune modificarea acestei hotărâri, în sensul încetării aplicabilității articolului 2 din această hotărâre precum și modificarea statutului asociației prin aprobarea acestuia în formă actualizată, în concordanță cu noile exigențe legislative.

Acest fapt se impune și din perspectiva prevederilor art. 8 din O.G. 26/2000 cu privire la asociații și fundații, prin care se prevede faptul că asociația devine persoană juridică prin înscrierea în Registrul asociațiilor și fundațiilor urmare a verificării legalității actelor de către judecătorul desemnat de președintele instanței, judecător care va dispune înscrierea în Registrul asociațiilor și fundațiilor prin încheiere motivată.

Totodată, prin Hotărârea Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”, modificată prin Hotărârea Consiliului Județean Satu Mare nr. 6/2021, au fost nominalizați reprezentanții Județului Satu Mare în Consiliul Director al Asociației de Dezvoltare Intercomunitară ,,EXPRES MARAMUREȘ SATU MARE”, precum și cenzorul Asociației. Persoanele desemnate ca reprezentanți ai Județului Satu Mare în Consiliul Director al Asociației, vor fi menționate în Statutul actualizat, aprobat prin prezenta Hotărâre.

Luând în considerare prevederile O.G. 26/2000 cu privire la asociații și fundații astfel cum a fost modificată prin Legea 276/27.11.2020,

Având în vedere cele de mai sus,

în temeiul prevederilor art. 182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cumodificările și completările ulterioare, **considerăm oportună și legală** **adoptarea Proiectului de hotărâre pentru modificarea și completarea Hotărârii Consiliului Județean Satu Mare nr. 116/2020 privind participarea Județului Satu Mare prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”.**

|  |  |
| --- | --- |
| **Director executiv,**  **Ştern Felicia Cristina** | **Șef Serviciu Managementul proiectelor,**  **Barta Bianca Melania** |
| **Vizat juridic,**  **cons. jr. Tănase Loredana Roxana** | |

Red/tehnored:/T.L.R./Exemplare 5